WP Rugby finaal gelikwideer | Maroela Media
Mazars Recovery and Restructuring, die likwidateur wat deur die hof aangestel is, het in 'n verklaring bevestig 'n finale likwidasiebevel vir WP Rugby, wat al sedert 7 November 2016 onder voorlopige likwidasie is, is toegestaan deur regter Binns-Ward.
Die finale bevel gee die likwidateurs die nodige mag om die onderneming te verkoop en enige negatiewe of nie-kommersiële kontrakte te kanselleer.
Die aangestelde likwidateur, Chris van Zyl, besturende direkteur van Mazars Recovery and Restructuring, het gesê dit is positiewe nuus vir krediteur en werknemers.
'n Maatskappy genaamd Aerios, wat oor sekere advertensie- en digitale regte beskik wat betref WP Rugby en Nuweland-stadion, het 'n paar dae gelede 'n aansoek by die Kaapstadse hooggeregshof ingedien om die likwidasie teen te staan.
Die Westelike Provinsie Rugby Voetbalunie (WPRVU) word nie deur die likwidasie geraak nie, hoewel dit 'n 75%-aandeelhouer van WP Rugby (Edms.) Beperk is. Die spelers se kontrakte sal dus nie geraak word nie en die afrigter Robbie Fleck se kontrak is vroeër met drie jaar verleng.
WP Rugby is die derde Suid-Afrikaanse rugbyunie/maatskappy wat vanjaar in die likwidasiehof staan oor die onvermoë om hulle finansiële verpligtinge na te kom. Die ander is die OP Kings se handelsbeen, OP Rugby (Edms.) Beperk en die Grens-rugbyunie se handelsbeen Grens Rugby (Edms.) Beperk.
Jong skaakfoendies spook sake die naweek uit
Die prys vir itegrasie
Kotas …hier kom nog kyk mooi ….mense is keelvol vir die alewige keel afdrukkery ….so ploeter nou maar voort op julle eie …kyk wie kom nou rugby kyk en waar julle die voete en geld gaan kry …want ek is weg en so ook baie ander waarvan ek weet
Die bokke stap dieselfde pad. Ek sal nie meer na n stadion reis nie
Rasisties, ons mag nie rasse se kwaliteite en hul vaardighede in kampe verdeel nie, ook nie redes soek waarom sekere rasse beter as ander in spesifieke sporte presteer nie. Die Jamaikane bv se spiermassa en verhouding tot die liggaam is vir kort afstande aangepas, maar o wee moet tog nie iets in dier voege in SA bewys of kwytraak nie, dan is jy 'n rasis.
Dalk oorweeg om wedstryde by soccer city te gaan speel en n nuwe klieënte basis so te probeer werf, want ons gaan ook nie meer nie !